Verwåndtschåftsbezeichnungen in Tiról

In der Listn untn sein ålte unt nuiere Pezeichnungen fir Verwånte aus Nord-, Sid- unt Ósttiról aufzéhlt. Es isch nét méglich zu sågn, wia óft die åltn Pegriffe in a Toal Órte nó praucht wern; sie sein toalweis aus der Literatur va Mitte 20. Jåhrhundert. Sicher wern hait viele Pezeichnungen aus der Hoachspråch gnummen unt lautlich in Dialekt ånpasst. Só hoaßt’s hålt zun Peispiel Ounkl stått „Onkel“.

Peziehungen

Tata (Kaltern), Tatta (Raum Bozen), Tati (Paznaun), Tatte (Ötztal, Kartitsch), Tate (Virgen), Fåtr (Kaltern), Foutr (Auer),  Fouto, Atte (Defreggental), Fota (Villgraten, Virgen), Foto (Abfaltersbach), Natte (oberes Ötztal): Vater
Müeta (Matrei il O.), Muito (Villgraten), Muatr (Kaltern), Müetta (Matrei i. O.), Müta (Defereggen), Mama (Kaltern, 1. Silbe betónt), Mamma (Raum Bozen), Mamme (Matrei i. O.): Mutter
Kindsmensch (St. Johann i. T.): Mutter eines unehelichen Kindes
Åltvåda, Åltmuada (Unterinntål), Altvåtr, Åltmüetr (Zillertal): Brautvåter, Brautmuater
Schlutto (Ahrntal): Brautmuater
Éltrn / Kindr: Eltern / Kinder
Gitsch (Überetsch), Giitsche (Ahrntal), Madl, Diĕrn, Deandl, Diandl, Deandall, Tóchtr, Tóchto: Tochter
Tochta (Defreggental): die éltigste Tóchter in Haus
Banklgitsche (Strassen): Tochter, die den Hof erbt
Püi (Ahrntal), Pua (Überetsch), Pui (Sillian), Pue, Pui, Soan (Stubai), Suun (Kaltern): Sohn
Gschwischtrt (Kaltern), Gschwischta: Geschwister
Pruadr, Pruido / Schwéschtr, Schwéschto: Bruder / Schwester
Neene (Tux, Ötztal, Prägraten), Nene (Partschins), Nejn (Kaltern), Nen (Kastelruth, Tiers), Eele (Hägerau), Neni (Paznaun), Nejne (Villanders, Latzfons, Kastelbell), Neendl (Pfitsch), Nena (Inzing), Nedä (Inzing), Ne, Nejne, Nejndl; Nunichle (Defreggental), Meni (Lermoos), Aandl (St. Johann i. T.), Ate (Matrei i. O.), Endl, Ene; Nono (Lusern), Otat (Kitzbühel, St. Johann i. T.), Gróßtata: Großvater; ahd. ano; ital. nonno
Naadl (Zillertal, Kaltern), Nadl (Kastelruth, Tiers, Villanders, Inzing), Naale (Ötztal, Sautens), Aale (Hägerau), Nala (Paznaun), Nadai (St. Johann i. t.), Naandl (Pfitsch), Nadä (Inzing), Natle, Anle, Andl, Näindl; Nunichle (Defreggental), Nane (Vils), Nanne (Zillertal), Nune (Defreggental, Prägraten, Matrei i. O.), Nona (Paznaun, Lusern) (vgl. italienisch. nonna), Meli (Lermoos), Gróßmama, Amme (Matrei i.O.), Müeme (Matrei i.O.), Müta (Virgen), Müetr (Zillertal), Groaßmuito (Anras), Amme (Matrei i. O.), Omam (Kitzbühel), Omamm (St. Johann i. T.), Ouma (Kaltern); ahd. ana: Großmutter
Fåtr: mancherorts auch für Großvater
Öatan (Kitzbühel): Eltern
Separata (Kitzbühel): außereheliches, lediges Kind
Enikle (Prägraten), Enikl (Heinfels), Enkl, Enklkindr, Enkele (Diminutiv), Anach (Tux), Anecho (männl.; zimbrisch), Anecha (weibl.; zimbrisch): Enkel
Nadl (Zillertal): Enkelkind
die oagnen Lait: die Familienangehörigen
Gschwisteranåche: Enkelverwandtschaft
Guggnejn (Kaltern), Gguggneene (Passeier), Guggnee, Nene (Matrei i. O.): Urgroßvater
Gug-Ähle (Tannheim), Gguggnadl (Kaltern), Gguggnaandl (Passeier), Guggnale (Oberinntal), Guggneendl: Urgroßmutter

Ounkl (Tramin, Kaltern), Onkl, Nanl: Onkel 
Tante (Raum Bozen), Tant, Müime (Ahrntal), Müme (Defereggen), Muĕm, Muĕme, Pasl: Tante; vgl. dt. Muhme
Gfåtterlait: Gschwister vån Våter óder va der Muater; ahd. givatero 
Fettrar (Zillertal): Neffe, Onkel, entfernter Verwandter. Fettr (Paznaun), Fetta (Defereggen): Onkel. Fëitr (Kaltern): Onkel, Großonkel, Cousin. Fetto (Strassen): Cousin
Gschwistrkint, Pasl, Kusiine: Kusine. Gschwistre Kinda (Defereggen): Kusinen
Ågschwisteret (Welschnofen): Kusinen
Nüchtl, Nüftl (Lusern), Nüftela (zimbrisch): Kusine, Cousin; ahd. niftila
Basai (St. Johann i. T.): Kusine. Paasl (Kaltern): Tante, Großtante. Base (Sillian, Paznaun), Basl (Heinfels): Tante. Basl (Anras, Außervillgraten): Kusine
zweitr Kusin (Kaltern): Kusinen in zweitn Gråd (håbm gleiche Urgróßeltern åbr verschiedne Gróßeltrn)
zweite Kusine (Kaltern): Kusinen zweiten Grades
Nåchgschwistrkint: Kusinen zweiten Grades
Gschwisterånneche (Oberinntal), Gschwistratanåche (Zillertal): Kusinen in zweitn Gråd

Månn: Gatte
Frau, Weib, Weip: Gattin
Ealait (Passeiertal): Eheleute
Schpausa (Paznaun): Eheleute
Stiĕf-, Stiaf- (älter Stuif-, Stoif-)kindr: Stiefkinder
Oanhåim Gschistarad, oanthålm G., uĕnthålm G., uĕthålbm G.: Stiefgeschwister

Schwågr, Schwóga
Schwagrin, Schwégrin, Schwågerin (Welschnofen)
Schwiegr- (-våter, -muatr, -suhn, -tóchtr)
Schwejher (selten im Inntal): Schwiegervåter
Schwieger (Lusern): Schwiegermuater
junge Schwiega (Lusern): Schwiegertóchter; ålte Schwiega (Lusern): Schwiegermuater
Oadn, Ådn; Schwiega (Unterinntål): Schwiegersuhn, Eidam
Schnur (Lusern), Snur, Snor (zimbrisch): Schwiegertóchter
gschwagert, verschwagert: veschwägert

Tetti (Paznaun Untertal): Taufpate. Täit (Kaltern, Kastelruth), Täite (Bruneck, Villgraten, Defereggen), Täita (Villanders), Téte, Ged (St. Johann i. T.), Gette (Thurn), Getti (Paznaun Obertal), Gëitl (Untertilliach), Gäite (Tristach): Pate
Totta (Paznaun Untertal): Taufpatin. Touta (Kaltern, Villanders), Tota (Breitenwang, Kastelruth), Tööta (Ötztal), Toute (Sillian, Assling, Villgraten), Toutl, Gotta (Paznaun), Good (St. Johann i. T.), Goutl (Kaltern), Gotl (Breitenwang, Hägerau), Goute (Tristach): Patin
Toute (Passeiertal): Patentochter
Täite (Passeiertal): Patensohn
Geedai (St. Johann i. T.), Täite (Passeiertal): Patensohn
Goodai (St. Johann i. T.), Toute (Passeiertal): Patentochter
Taftäit (Kaltern), Taftäite: Taufpate
Tafgoutl (Kaltern), Taftoute: Taufpatin
Råffltoute (Prägraten), Reffltoute (Defreggental): Stellvertreterin der Taufpatin
Firmtäit (Kaltern), Firmgäit, Firbmtäite: Firmpate
Firmgoutl (Kaltern), Firmtoute: Firmpatin

Schlutto (Villgraten): nächste Verwåndte va der Praut
meine Lait: meine Familienangehörigen
die Seinign / die Ihrign: seine / ihre Verwandten
Frunt, Fruint, Gfroint, Ggfruint: Verwandte(r)
Fettrslait: die Verwandten
Gfroitschåft (St. Johann i. T.), Fruintschåft: Verwandtschaft
gfroid (St. Johann i. T.), gfruintet (Matrei i. O.), gfraintet (Prägraten), gfruintit, gfraintit: verwandt. Gfruintet (Prägraten): entfernt verwandt 
weitschichtig verwåndt: fern verwandt
 waitschichtiga Fawåndta (St. Johann i. T.): entfernte Verwandte. Waitschichtig frwount: entfernt verwandt
Nache (Zillertal): Verwandtschaft
Årt, Åchte, Årte: Herkunft, Familie

Woas, Woase, Woasl, Woasle: Waise
Wittiwinne (Zillertal), Wittib, Wittip, Widob, Wippe, Wippi, Wipwa; Witawa (Lusern), Bitoba (zimbrisch), Wittfrau: Witwe
Wipar: Witwer
wipaweise lebm (Pustertal): verwitwet sein
Zwindl, Zwindle, Zwindlar, Zwindling, Zwindlink, Zwindlkint: Zwilling
Gearhåbe, Gearhåber, Gearhoub: Vormund
Liĕnkind (Passeiertal): Pflegekind

Nichte unt Neffe sein wåhrscheinlich nét ålte Muntårtpegriffe; in Wérterpuach van J. Schatz sein sie nét ångébm. Nuiere Bezeichnungen sein wóhl aa Papa, Papi, Mutti. Gitsch / Gitsche ódr Madl kånn (veråltet) aa „Geliebte“, „Verlóbte“ hoaßn, Pua / Pui aa „Geliebter“, „Verlóbter“.

Vrwåndte Artikl

 Åhnentåfl
 Ståmmpaam

Im Netz
 Verwandschaftsbeziehungen auf de.wikipedia

Kategorie:Artikel auf Tirolerisch
Kategorie:Gesellschaft
Kategorie:Familie